Diari Oficial de la Generalitat Valenciana


Sumari del DOGV 8497, del 01-03-2019 (2019/1995)

RESOLUCIÓ de 21 de febrer de 2019, del director general d'Esport, per la qual es convoquen subvencions destinades a entitats locals i entitats sense ànim de lucre de la Comunitat Valenciana que promocionen la integració dels col·lectius de la diversitat a través de l'activitat física i l'esport per a l'any 2019.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8497

Data del DOGV
:   01-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1995


Data del document
:   21-02-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 21 de febrer de 2019, del director general d'Esport, per la qual es convoquen subvencions destinades a entitats locals i entitats sense ànim de lucre de la Comunitat Valenciana que promocionen la integració dels col·lectius de la diversitat a través de l'activitat física i l'esport per a l'any 2019. [2019/1995]  
Per complir el que es disposa en l'Ordre 17/2017, de 12 de maig, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions destinades a entitats locals i entitats sense ànim de lucre de la Comunitat Valenciana que promocionen la integració dels col·lectius de la diversitat a través de l'activitat física i l'esport (DOGV 8042, 18.05.2017), es procedeix a la convocatòria d'aquestes subvencions per a l'any 2019.  
  
Les ajudes convocades per la present resolució no requereixen notificació a la Comunitat Europea en no reunir els requisits de l'article 107 del Tractat de funcionament de la Unió Europea, segons disposa el Decret 128/2017, de 29 de setembre, del Consell, ja que aquestes no comporten cap avantatge econòmic, atés que les entitats a què van dirigides les subvencions no desenvolupen activitats econòmiques en les quals s'oferisquen al mercat béns o serveis, per la qual cosa no hi ha possibilitat de falsejament de la competència.  
Per això, i en virtut de l'article 160.4 de la Llei 1/2015, de 6 de febrer, de la Generalitat, d'hisenda pública del sector públic instrumental i de subvencions, i de la disposició addicional segona de l'Ordre 17/2017, de 12 de maig, de la Conselleria d'Educació, Investigació, Cultura i Esport, per la qual es deleguen determinades atribucions al director general d'Esport, resolc:  
  
Primer. Objecte  
1. L'objecte de les ajudes és la concessió de les subvencions destinades a entitats locals i entitats sense ànim de lucre per a actuacions i projectes que promocionen la integració dels col·lectius de la diversitat a través de l'activitat física i l'esport, excloent-ne la participació en competicions oficials. Es consideren participació en competicions oficials tots els conceptes i les actuacions relacionats amb aquestes, incloent-hi l'entrenament, les llicències, les inscripcions, el personal tècnic, el desplaçament, l'allotjament i la restauració.  
2. Als efectes d'aquesta convocatòria, es consideren col·lectius de la diversitat aquells que pateixen discriminació per raó d'orientació sexual, identitat de gènere, religió, creença, ètnia, cultura, llengua, situació de pobresa, discapacitat o diversitat funcional, o qualsevol altra condició que siga motiu d'intolerància.  
  
Segon. Entitats beneficiàries  
1. Podran sol·licitar aquestes subvencions les entitats locals i entitats sense ànim de lucre que realitzen actuacions i projectes que promocionen la integració dels col·lectius de la diversitat a través de l'activitat física i l'esport, que desenvolupen la seua activitat dins de l'àmbit competencial de la Generalitat i que puguen obtindre la condició de beneficiàries per no concórrer cap de les circumstàncies que ho impedeixen, les quals es detallen en l'article 13 de la Llei 38/2003, de 17 de novembre, general de subvencions, la documentació de les quals que ho acredite s'adjuntarà en la corresponent sol·licitud de subvenció.  
2. Les entitats sense ànim de lucre han d'estar legalment constituïdes i inscrites en el registre públic corresponent.  
3. Les entitats sol·licitants han d'evidenciar de manera inequívoca, a través del projecte esportiu presentat, que són les organitzadores de l'activitat.  
4. Les entitats titulars de centres d'acció social (centres de rehabilitació i integració social, centres específics per a persones amb malaltia mental crònica, residències, centres ocupacionals, centres de dia, habitatges tutelats, centres de menors, etc.), únicament podran presentar programes esportius d'integració per activitats especials diferents de les prestacions i serveis ordinaris d'activitats fisicoesportives que són part inherent de la programació d'aquests centres i que ja estan finançades per la conselleria competent en l'autorització i supervisió d'aquests.  
  
Tercer. Finalitat  
1. Aquestes subvencions tenen com a finalitat promoure i donar suport a actuacions i projectes destinats específicament a col·lectius de la diversitat, per a afavorir la seua integració a través de l'activitat física i l'esport. Atesa l'especificitat esmentada, no s'enquadraran en aquestes subvencions aquells projectes que estiguen dirigits a la població en general o a un segment per edat i únicament engloben una participació oberta a persones de col·lectius de la diversitat.  
2. El programa es desenvoluparà en el període comprés entre l'1 de novembre de 2018 i el 30 d'octubre de 2019.  
3. Seran despeses subvencionables les despeses necessàries que de manera indubtable responguen al funcionament, la realització i el compliment dels objectius del programa, com ara: material esportiu fungible, personal tècnic, desplaçaments, muntatge o adequació d'instal·lacions, així com altres derivats de la gestió de l'activitat.  
  
Quart. Crèdit pressupostari  
1. El pressupost destinat a finançar la present convocatòria pujarà a 400.000 euros com a màxim, amb càrrec a l'aplicació pressupostària 12.69.96.926.50, capítol IV, línia de subvenció S8138000, dels pressupostos de la Generalitat per a 2019.  
2. Aquesta quantitat no comporta increment de la despesa aprovada per la Llei 28/2018, de 28 de desembre, de pressupostos de la Generalitat per a l'exercici 2019.  
  
Cinqué. Presentació de sol·licituds  
1. Les sol·licituds de subvenció es presentaran exclusivament per mitjans electrònics, de conformitat amb el que s'estableix en l'article 14.2 de la Llei 39/2015, d'1 d'octubre, del procediment administratiu comú de les administracions públiques, amb el certificat digital de l'entitat sol·licitant. Quan no se'n tinga, es podrà presentar amb el certificat digital personal de la persona que la represente, i s'haurà de complir el que s'estableix en el punt seté g d'aquesta convocatòria.  
2. Es podrà presentar una única sol·licitud per entitat.  
3. La presentació electrònica estarà accessible a través de la seu electrònica de la Generalitat valenciana https://sede.gva.es en l'apartat d'Ajudes, beques i subvencions en el procediment corresponent a aquesta convocatòria, o s'hi accedirà directament a través de l'enllaç següent: http://www.gva.es/es/inicio/procedimientos'id\_proc=18140. Se seleccionarà l'opció Tramitar amb certificat, s'ompliran les dades de la sol·licitud general de subvenció telemàtica i s'adjuntaran els documents indicats en el punt seté d'aquesta convocatòria.  
  
4. Per a accedir a aquest sistema electrònic, es podrà utilitzar qualsevol dels certificats admesos per la seu electrònica de la Generalitat que inclou, entre altres, el certificat electrònic emés per l'Agència Valenciana de Certificació.  
5. Si els documents a aportar juntament amb la sol·licitud telemàtica no són documents signats electrònicament, l'òrgan instructor podrà sol·licitar els originals per a verificar-ne l'autenticitat.  
  
Sisé. Termini de presentació  
1. El termini per a la presentació de sol·licituds s'iniciarà l'endemà de la publicació de la present convocatòria en el Diari Oficial de la Generalitat Valenciana i finalitzarà el dia 20 de març de 2019. L'incompliment d'aquest termini o la presentació de la sol·licitud de forma diferent a l'electrònica que es determina en l'apartat anterior comportarà l'exclusió de la convocatòria.  
  
Seté. Documentació a aportar  
A la sol·licitud electrònica s'han d'adjuntar els documents que s'indiquen a continuació:  
a) Projecte de l'activitat segons model disponible en la pàgina web http://www.ceice.gva.es/web/deporte/ayudas i en el procediment telemàtic de sol·licitud, en el qual es desenvoluparan els apartats següents:  
- Justificació del projecte esportiu.  
- Objectius generals i específics.  
- Participants: nombre, característiques, procedència, accés a l'activitat.  
- Activitats físiques i/o esportives realitzades: descripció, continguts, sistema organitzatiu, participants per activitat, temporalitat, instal·lacions, aspectes singulars.  
- Metodologia i avaluació.  
- Detall de les despeses.  
- Recursos humans: personal, funcions, titulació, hores de dedicació.  
- Altres projectes i actuacions d'integració desenvolupats per l'entitat.  
- Experiència en matèria específica d'igualtat de gènere (pla d'igualtat, etc.).  
- Creació d'ocupació per a persones amb diversitat funcional i altres persones amb especials dificultats d'accés al mercat laboral, relacionada directament amb el desenvolupament del projecte.  
- Repercussió social.  
El projecte podrà tindre una extensió màxima de 10 pàgines.  
b) Pressupost de l'activitat en què figure el finançament previst, que ha d'incloure obligatòriament l'import de la subvenció sol·licitada, i les despeses detallades de l'activitat per concepte i import, segons model disponible en la pàgina web http://www.ceice.gva.es/web/deporte/ayudas i en el procediment telemàtic de sol·licitud.  
c) Model de domiciliació bancària en què conste la titularitat del compte bancari on es vulga rebre la subvenció sol·licitada. La persona jurídica titular del compte ha de coincidir amb l'entitat sol·licitant de la subvenció. No serà necessari si el compte en qüestió ja està donat d'alta en la Generalitat per haver-se presentat en una altra convocatòria; no obstant això, ha d'indicar-se en la sol·licitud general de subvenció telemàtica el número de compte.  
d) Documentació acreditativa que estan al corrent de les seues obligacions tributàries i davant la Seguretat Social, mitjançant un certificat referit al moment de finalització del termini de presentació de sol·licituds. D'acord amb el que es disposa en l'article 28 de la Llei 39/2015, d'1 d'octubre, del procediment administratiu comú de les administracions públiques, en absència d'oposició expressa per part de la persona interessada, l'òrgan gestor del procediment estarà autoritzat per a obtindre directament les dades d'estar al corrent dels pagaments amb l'Agència Tributària, estatal i autonòmica, i amb la Tresoreria de la Seguretat Social.  
En cas d'oposar-se al fet que l'òrgan gestor obtinga directament aquesta informació, ha de manifestar-ho expressament en la sol·licitud de subvenció, apartat G, i quedarà obligada a aportar els documents corresponents.  
e) Només en el cas d'entitats sense ànim de lucre, declaració responsable d'estar legalment constituïda i inscrita en el registre públic corresponent. Inclosa en el model de projecte de l'activitat, apartat A.  
  
f) Declaració responsable de no estar incurs en les prohibicions per a obtindre la condició de beneficiari assenyalades en l'article 13 de la Llei 38/2003, de 17 de novembre, general de subvencions. Aquesta declaració està inclosa en l'apartat H de la sol·licitud de subvenció.  
g) Quan la tramitació electrònica s'haja realitzat a través del certificat digital de la persona representant, i no el de l'entitat, s'ha d'adjuntar la seua capacitat de representació, en cas de no constar en la Direcció General d'Esport, mitjançant la seua alta en el Registre Electrònic de Representació de la Generalitat o qualsevol altra modalitat de representació que es considere, d'acord amb els articles 34 i següents del Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, i d'acord amb els articles 5 i següents de la Llei 39/2015, d'1 d'octubre, del procediment administratiu comú de les administracions públiques.  
  
h) Altres documents que acrediten o justifiquen les dades declarades en el projecte de l'activitat presentat.  
i) A més de la documentació assenyalada en aquest apartat, el Servei de Promoció de l'Esport i Activitat Física, com a òrgan instructor, podrà, en qualsevol moment de la tramitació de l'expedient, demanar qualsevol altra informació que considere necessària per al millor coneixement i comprensió de l'aplicació de la subvenció.  
  
Huité. Barem aplicable  
1. La valoració de les sol·licituds serà efectuada per la Comissió Tècnica d'Avaluació, atesos els criteris establits en l'article 5 de l'Ordre per la qual s'aproven les bases reguladores de la present convocatòria:  
  
a) Projecte esportiu, fins a un màxim de 30 punts.  
b) Àmbit territorial de l'activitat programada, fins a un màxim de 10 punts.  
c) Programació i duració de l'activitat, fins a un màxim de 10 punts.  
  
d) Recursos humans, fins a un màxim de 10 punts.  
e) Nivell d'autofinançament, fins a un màxim de 10 punts.  
f) Projectes d'integració de l'entitat, fins a un màxim de 10 punts.  
  
g) Altres criteris d'interés social, fins a un màxim de 20 punts.  
2. Les sol·licituds s'han d'ordenar segons la puntuació obtinguda i es distribuirà la quantia de la subvenció segons la prelació establida i atesos aquests dos criteris:  
a) Es podrà subvencionar fins al percentatge màxim del 70 % del pressupost del projecte presentat.  
b) La subvenció màxima a percebre serà de 10.000 - per projecte.  
3. En cas d'empat s'ha de resoldre tenint en compte la puntuació més alta en l'apartat 1.a projecte esportiu i en segon lloc en l'apartat 1.b àmbit territorial de l'activitat programada.  
4. En el cas de produir-se renúncies o revocacions, es podrà procedir al prorrateig de l'import desafectat entre les entitats beneficiàries de les ajudes, i s'haurà de respectar en tot cas els criteris de valoració establits en les bases reguladores.  
  
Nové. Termini per a resoldre  
El termini màxim per a resoldre la present convocatòria serà de sis mesos, a comptar des de la publicació en el Diari Oficial de la Generalitat Valenciana, de conformitat amb l'article 6 de les bases que regulen aquesta convocatòria. No obstant això, les sol·licituds sobre les quals no es dicte una resolució expressa en el termini de sis mesos des de la publicació de la convocatòria podran entendre's desestimades o denegades, sense perjudici de l'obligació legal de resoldre establida en l'article 21 de la Llei 39/2015, d'1 d'octubre, del procediment administratiu comú de les administracions públiques. La Direcció General d'Esport notificarà a les entitats interessades la resolució de concessió o denegació de les sol·licituds presentades dins del mateix termini de sis mesos.  
  
  
Desé. Obligacions de les entitats beneficiàries  
Sense perjudici del que es disposa en l'article 14 de la Llei 38/2003, de 17 de novembre, general de subvencions, són, a més, obligacions de l'entitat beneficiària les establides en l'article 8 de les bases que regulen aquesta convocatòria.  
  
Onzé. Justificació i pagament de la subvenció  
1. La Conselleria d'Educació, Investigació, Cultura i Esport abonarà la subvenció després de la presentació prèvia de la documentació justificativa corresponent:  
a) Per a aquelles entitats que tinguen concedides subvencions de la Direcció General d'Esport el 2019, l'import de les quals conjuntament siga inferior a 60.000 euros, la justificació revestirà la forma de compte justificatiu simplificat que, d'acord amb el que es disposa en l'article 75 del Reglament de la Llei general de subvencions, ha de contindre la informació següent:  
a.1) Memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts, així com la perspectiva de gènere.  
a.2) Certificat de la despesa realitzada en el projecte subvencionat amb indicació de les seues fonts de finançament, tant de la subvenció concedida com d'altres ingressos, subvencions o recursos propis, especificant-hi el seu import i la procedència.  
a.3) Relació classificada de totes les despeses de l'activitat subvencionada amb identificació de la persona o entitat creditora i del document, el seu import i la data d'emissió. S'hi ha d'indicar quines d'aquestes despeses són finançades amb la subvenció concedida i la data de pagament. En cadascuna d'elles s'inclourà una explicació de la despesa que permeta identificar la seua finalitat i adequació a la finalitat de la subvenció.  
a.4) Si escau, carta de pagament de reintegrament en el supòsit de romanents no aplicats, així com dels interessos derivats d'aquests.  
b) Per a aquelles entitats que tinguen concedides subvencions de la Direcció General d'Esport el 2019, l'import de les quals, conjuntament, siga igual o superior a 60.000 euros, els beneficiaris hauran de presentar la documentació justificativa:  
b.1) Memòria d'actuació justificativa indicada en l'apartat a.1 d'aquest article.  
b.2) Memòria econòmica justificativa del cost de les activitats realitzades, que ha de contindre:  
- Certificat de la despesa realitzada en el projecte subvencionat amb indicació de les seues fonts de finançament, tant de la subvenció concedida com d'altres ingressos, subvencions o recursos propis, especificant-hi el seu import i la procedència.  
- Relació classificada de totes les despeses de l'activitat subvencionada amb identificació de la persona o entitat creditora i del document, el seu import i la data d'emissió. S'hi ha d'indicar quines d'aquestes despeses són finançades amb la subvenció concedida i la data de pagament.  
- Les corresponents factures originals, amb còpia, de les despeses imputades a la subvenció, que se'ls retornaran una vegada comprovades i segellades per la Direcció General d'Esport. En el cas de presentar la justificació per via telemàtica, l'entitat beneficiària o la persona que en tinga la representació podrà signar les factures electrònicament en un únic document en format pdf en el mateix ordre que apareguen en la relació classificada.  
2. La quantia de la subvenció concedida no podrà ser superior al 70 % de la despesa total del projecte justificat, altrament l'import d'aquesta serà objecte de minoració.  
3. Les entitats locals han d'acreditar estar al corrent en el compliment de l'obligació de rendició dels seus comptes anuals davant la Sindicatura de Comptes, mitjançant un certificat que ho acredite, de conformitat amb el que es disposa en l'article 199.4 de la Llei 8/2010, de 23 de juny, de la Generalitat, de règim local de la Comunitat Valenciana, en la redacció que en fa la Llei 7/2014.  
4. Els justificants integrants de cada compte justificatiu han de complir els requisits establits en el Reial decret 1619/2012, de 30 de novembre, pel qual s'aprova el Reglament pel qual es regulen les obligacions de facturació.  
5. El termini de presentació de les justificacions finalitzarà el 30 d'octubre de 2019. Si fora necessari retardar aquesta data, s'ha d'indicar en la resolució de concessió; no obstant això, no podrà ser posterior a la finalització del present exercici pressupostari.  
  
Dotzé. Notificació o publicació dels tràmits de procediment  
  
1. El mitjà de notificació de cadascun dels tràmits d'aquest procediment serà electrònic, excepte la notificació de la resolució, que es publicarà en el Diari Oficial de la Generalitat Valenciana.  
2. L'extracte de la present convocatòria s'ha de publicar en la Base de Dades Nacional de Subvencions, de conformitat amb l'article 7 de l'Ordre 17/2017, de 12 de maig, d'aprovació de les bases que regulen aquesta convocatòria.  
3. De conformitat amb l'article 3.2 de la Llei 2/2015, de transparència, bon govern i participació ciutadana de la Comunitat Valenciana, les entitats beneficiàries que perceben en cada convocatòria una subvenció total per import superior a 10.000 euros, han de fer-ne la publicitat adequada i indicar-hi almenys l'entitat pública concedent, l'import rebut i el programa subvencionat. Aquesta difusió es realitzarà preferentment a través de les corresponents pàgines web.  
  
De conformitat amb el que s'estableix en els articles 112, 123 i 124 de la Llei del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, la present resolució, que posa fi a la via administrativa, podrà ser recorreguda potestativament en reposició o bé caldrà plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs potestatiu de reposició ha d'interposar-se davant el conseller d'Educació, Investigació, Cultura i Esport, en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana.  
b) El recurs contenciós administratiu ha de ser interposat davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació de la present resolució en el Diari Oficial de la Generalitat Valenciana.  
  
València, 21 de febrer de 2019.- El director general d'Esport: Josep Miquel Moya Torres.